Ko da yake a wannan makon shari'ar Marwa El-Sherbini, Musulma 'yar ƙasar Masar da aka yi wa kisan gilla a wata kotu ta gabashin Jamus watan yulin da ya wuce, ita ce ta fi ɗaukar hankalin masharhanta na jaridun Jamus, amma duk da haka sun gabatar da rahotanni da dama akan al'amuran Afurka, musamman ma kan matsalar nan ta cin hanci da almundahana, waɗanda su ne ainihin ummal'aba'isin koma bayan da ƙasashen Afurka ke fama da shi.
